NaiveNeuron/SloPal huggingface dataset:
Mihál, Jozef, poslanec NR SR (2014-04-02):
Ďakujem pekne za slovo. Vážená pani predsedajúca, vážené panie poslankyne, vážení páni poslanci, dovoľte mi, aby som podľa § 73 ods. 1 zákona Národnej rady Slovenskej republiky o rokovacom poriadku vystúpil v prvom čítaní k návrhu poslancov Ľudovíta Kaníka a Viliama Novotného na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov, tlač 910, ako spravodajca určený Výborom Národnej rady Slovenskej republiky pre sociálne veci uznesením č. 101 z 18. marca 2014 a podal spravodajskú informáciu k návrhu zákona. Predseda Národnej rady Slovenskej republiky rozhodnutím č. 916 z 3. marca 2014 navrhol prideliť tento návrh zákona na jeho prerokovanie výborom a navrhol gestorský výbor, vrátane lehôt na jeho prerokovanie. Súčasne predseda Národnej rady Slovenskej republiky konštatoval, že menovaný návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil navrhovateľ. S ohľadom na oprávnenie, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol uvedený návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pani predsedajúca, ďakujem. Skončil som svoju spravodajskú informáciu a prosím, otvorte rozpravu k predmetnému návrhu zákona.
Glváč, Martin, podpredseda NR SR (2019-05-17):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Poliačik, nech sa páči.
Gašpar, Tibor, poslanec NR SR (2024-02-08):
Budeme hlasovať o bode 323 druhého pozmeňujúceho návrhu poslanca Galka.
Kyselica, Lukáš, poslanec NR SR (2023-05-03):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Hrušovský, Pavol, poslanec NR SR (2012-09-18):
Ďakujem pekne, pán predseda. Panie poslankyne, páni poslanci, z poverenia výboru pre ľudské práva a národnostné menšiny uvádzam návrh na voľbu dvoch členov Správnej rady Ústavu pamäti národa, ktorú Národná rada vykoná ako novú voľbu, keďže ani v opakovanej voľbe na predchádzajúcej schôdzi Národnej rady nebol z navrhnutých kandidátov zvolený ani jeden. Preto pán predseda vyhlásil novú voľbu. Do novej voľby sa v súlade s článkom 15 prihlásili kandidáti, resp. boli navrhnutí. A do lehoty určenej na podávanie návrhov, t. j. do 3. septembra, bolo výboru doručených 10 návrhov. Z navrhnutých kandidátov sa dvaja neúspešne zúčastnili opakovanej voľby, a preto aj na základe predchádzajúceho stanoviska výboru pre ľudské práva výbor prihliadol na tieto skutočnosti a neodporúča, aby sa títo dvaja sami sebou navrhnutí kandidáti zúčastnili novej voľby. Pán predseda, preto odporúčam na základe uznesenia výboru pre ľudské práva a národnostné menšiny zvoliť dvoch členov Správnej rady Ústavu pamäti národa zo zoznamu ôsmich kandidátov, ktoré je súčasťou tlače 214. Podľa zákona o rokovacom poriadku by sme mali voľbu vykonať verejne, ale tak, ako ste, pán predseda, na úvod uviedli, že je návrh skupiny pätnástich poslancov na vykonanie tajnej voľby, poprosil by som, aby sme o tomto návrhu ešte pred hlasovaním o uskutočnení spôsobu voľby rozhodli a potom pristúpili k samotnej voľbe. Ďakujem.
Figeľ, Ján, podpredseda NR SR (2015-02-11):
Piati, šiesti so mnou.
Bugár, Béla, podpredseda NR SR (2017-03-22):
Pani poslankyňa Dubačová.
Pellegrini, Peter, podpredseda NR SR (2020-07-14):
Áno, hneď, počkajte. Tak, teraz už to funguje. Takže prezentujme sa a hlasujme o návrhu pána predsedu výboru prerokovať veci v skrátenom legislatívnom konaní. (Hlasovanie.) Prítomných 107 poslancov, za hlasovalo 81, proti boli 4, zdržalo sa 22 poslancov. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Poprosím pani poslankyňu Evu Hudecovú, aby uviedla hlasovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 176/2015 Z. z. o komisárovi pre deti a komisárovi pre osoby so zdravotným postihnutím (tlač 171). Nech sa páči. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov v znení neskorších predpisov , tlač 171.)
Demian, Jaroslav, poslanec NR SR (2013-10-17):
Ďakujem za slovo. Vážený pán predsedajúci, vážení kolegovia, vážený pán minister, dovoľte mi, aby som ako určený spravodajca predniesol spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony (tlač 666), vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre financie a rozpočet ako gestorský výbor podáva túto spoločnú správu výborov o prerokovaní vyššie uvedeného vládneho návrhu zákona: Národná rada svojím uznesením č. 741 zo 4. septembra 2013 pridelila vládny návrh zákona týmto výborom: výboru pre financie a rozpočet, ústavnoprávnemu výboru a výboru pre hospodárske záležitosti. Gestorský výbor nedostal do začatia rokovania o vládnom návrhu zákona stanoviská poslancov. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie a rozpočet svojím uznesením č. 225 zo dňa 8. októbra 2013, ústavnoprávny výbor uznesením č. 320 zo dňa 9. októbra 2013 a výbor pre hospodárske záležitosti uznesením č. 217 zo dňa 8. októbra 2013. Z uznesení výborov Národnej rady uvedených pod bodom III tejto správy vyplynuli pozmeňujúce a doplňujúce návrhy, ktoré sú uvedené v časti IV spoločnej správy, spolu ich je 14. Gestorský výbor odporúča o návrhoch výborov, ktoré sú uvedené v spoločnej správe hlasovať takto : o bodoch spoločnej správy č. 1 až 14 hlasovať spoločne s návrhom gestorského výboru schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 431/2002 Z. z. o účtovníctve, vyjadrených v uzneseniach uvedených pod bodom III tejto správy a v stanoviskách poslancov gestorského výboru odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Predmetná správa výborov Národnej rady Slovenskej republiky bola schválená uznesením gestorského výboru č. 237 zo dňa 14. októbra 2013. Výbor poveril mňa za spoločného spravodajcu výborov. Ďakujem, pán predsedajúci, skončil som, otvorte rozpravu.
Klus, Martin, podpredseda NR SR (2019-12-05):
Ďakujem. Nechal som vás teda dohovoriť, lebo pán Pčolinský sa veľmi ponáhľal, aby sa na vás mohol usmiať. Máme tu ešte reakciu na vašu faktickú poznámku. Nech sa páči, pán poslanec Viskupič.
Marosz, Ján, poslanec NR SR (2016-10-20):
Vážený pán predsedajúci, vážený pán predkladateľ, dovoľte, aby som zaujal pár poznámok k uvedenému návrhu zákona, ktorý považujeme v našom klube za zbytočný. Ústava Slovenskej republiky v čl. 24 ods. 1 zaručuje slobodu náboženského vyznania a viery. Podľa dnes platného zákona na splnenie podmienok pre registráciu cirkví a náboženských skupín je predovšetkým potrebné čestné vyhlásenie najmenej 20-tisíc plnoletých členov, ktorí majú trvalý pobyt na území Slovenskej republiky a sú občanmi Slovenskej republiky, a o tom, že sa hlásia k cirkvi alebo k náboženskej spoločnosti, je potrebné, aby poznali základné články viery, učenia svojej cirkvi, a taktiež tam musia byť uvedené mená a priezviská, trvalý pobyt a rodné čísla. Predkladateľ zákona uvádza ako dôvod na zmenu legislatívy eliminovať špekulatívne registrácie údajných cirkví a náboženských spoločností s hlavným cieľom registrácie získanie finančných prostriedkov zo štátneho rozpočtu. Identický cieľ stanovili predkladatelia novely zákona, ktorý zaviedol sprísnené podmienky registrácie v roku 2007. Čiže podobná novela už, už bola schválená v roku 2007. Vzhľadom k tomu, že v tom období od toho roku 2007 doteraz nepribudlo k tým osemnástim registrovaným cirkvám, nepribudla žiadna nová cirkev alebo registrovaná skupina, tak zdá sa, že predložená novela je zbytočná. Takže nazdávame sa, že predkladanie legislatívnych zmien by malo byť realizované vtedy, keď je taká potreba, keď sa ukazuje, že občania majú nejaký problém, že reagujeme na niečo, čo sa deje v spoločnosti, a preto predkladáme nejaké sprísnenie alebo nejakú zmenu. Zdá sa nám plytvanie, ak dávame novely zákonov, ktoré neriešia nič. Takže veľmi radi budeme pozorne počúvať rozpravu a v podstate aj vaše argumenty, že čo tým, čo touto novelou vlastne chcete dosiahnuť. Slovenská legislatívna úprava je dostatočne prísna aj v porovnaní s inými krajinami. V čase prijímania zákona v roku 2007 platili v okolitých krajinách oveľa mäkšie pravidlá. V Poľsku bolo v čase prijímania zákona potrebných na registráciu cirkvi najmenej 100 členov, v Česku zas fungovala dvojstupňová registrácia, na získanie právnej subjektivity cirkvi stačilo 300 podpisov, na získanie ďalších práv, ktoré umožňujú výkon špecializovaných činností, ako napríklad sobášiť alebo zriaďovať školy, cirkev získa až potom, ak je registrovaná aspoň 10 rokov, zverejňuje nepretržite výročné správy o činnosti a plní si riadne záväzky voči štátu a tretím osobám a je bezúhonná. Čiže na záver len tak sumarizačne. Naozaj potrebovali by sme detailnejšiu argumentáciu príčiny predloženia uvedeného zákona a, samozrejme, ak sa stotožníme s týmito argumentami, nemáme problém ako klub podporiť rozumné zmeny. Ďakujem za slovo.
J. Počiatek, minister financií SR: (2009-02-13):
V prípade nízkopríjmovej skupiny zamestnancov sa v súvislosti so snahou na zmiernenie pôsobenia celosvetovej krízy zvyšuje nezdaniteľná časť základu dane na daňovníka zo sumy 3 435,27 eur na 4 025,70 eur, čo nepriamo vyvolá aj zvýšenie sumy zamestnaneckej prémie pre nízkopríjmovú skupinu zamestnancov, ktorá sa bude po prvýkrát vyplácať za rok 2009. Táto úprava má dočasný charakter a dotýka sa dvoch zdaňovacích období, a to rokov 2009 a 2010. Ďalej táto novela rieši zlepšovanie podnikateľského prostredia množstvom opatrení, ale to najmä: - zjednodušenie daňovej evidencie tak, že pre podnikateľa, ktorý je fyzickou osobou, sa poskytuje výnimka z povinnosti viesť účtovníctvo za predpokladu, že nezamestnáva žiadnych zamestnancov a jeho príjem nepresahuje sumu 170-tisíc eur, - zjednodušenie vedenia agendy v súvislosti so spotrebou pohonných hmôt, ruší sa možnosť vedenia knihy jázd, - zvýšenie vstupnej ceny odpisového hmotného majetku z 996 eur na 1 700 eur a nehmotného majetku z 1 660 eur na 2 400 eur, - sa skracuje doba odpisovania niektorých druhov hmotného majetku, napr. strojov pre potravinársky, textilný, odevný a kožiarsky priemysel, traktorov a ostatných zariadení pre poľnohospodárstvo a lesníctvo, zdvíhacích a manipulačných zariadení, elektrických, rozvodných a ovládacích zariadení, tlačiarenských strojov, - sa predlžuje lehota na podávanie daňových priznaní; táto úprava sa vzťahuje už na rok 2008, - novela rieši zosúladenie postupov v rámci Európskej únie, kde sa v nadväznosti na upozornenie Európskej komisie zavádzajú rovnaké podmienky pre možnosť uplatnenia nezdaniteľných častí základu dane, daňového bonusu, aj pre daňových nerezidentov. Uplatniť si túto možnosť môže len taký nerezident, ktorý bude dosahovať zdaniteľné príjmy na území Slovenskej republiky vo výške najmenej 90 % z celosvetových príjmov. Ďakujem za slovo, skončil som.
Klus, Martin, poslanec NR SR (2017-03-28):
Ďakujem pekne za slovo. Ja sa chcem ospravedlniť, omylom som pri poslednom hlasovaní hlasoval za, malo byť proti. Ďakujem. (Smiech v sále.)
V. Jánoš, poslanec: (2007-03-28):
Som veľmi rád, že ste poukázali na skutočnosti, ako je 45-tisíc preletov nad Juhosláviou v roku 1999, 10-tisíc rakiet, 35 450 bômb, ktoré boli zhodené na územie Juhoslávie. Toto rozhodnutie v roku 1999 niekto predsa podporil. Takže ak dnes niekto hovorí o schizofrénii, tak mi je to prinajmenšom čudné, ak niekto vôbec takýto výraz používa, ako je schizofrénia a včera odzneli aj iné výrazy, slušnejšie ako výraz, že to bolo slušné rozhodnutie. Takže 35-tisíc bômb zhodených na Juhosláviu bolo slušné rozhodnutie? Ďakujem pekne.
Hrnčiar, Andrej, podpredseda NR SR (2017-03-23):
Otázka č. 6, pani poslankyňa Zuzana Zimenová sa pýta ministra práce, sociálnych vecí a rodiny Slovenskej republiky Jána Richtera: „Pán minister, ako plánuje štát financovať bezpečné domovy pre týrané ženy a ich deti, ktoré sú väčšinou neziskovými organizáciami platenými z grantov, a to od apríla 2017, aby bolo zabezpečené ich stabilné, neprerušené financovanie a nedošlo k poklesu dostupných miest?“
Šuca, Peter, poslanec NR SR (2019-10-28):
Ďakujem pekne za slovo. Vážený pán predseda, v rámci rozpravy vystúpili páni poslanci Pamula, Petrák, Bašistová, Fecko a pani poslankyňa Shahzad. Páni poslanci Pamula, Petrák, Bašistová a Fecko podali pozmeňujúce a doplňujúce návrhy. Pán poslanec Pamula žiadal, aby bod 18 informácie bol vyňatý na samostatné hlasovanie. Hlasujeme o pozmeňujúcich návrhoch uvedených informácií. Dajte, prosím, hlasovať o bodoch 1 až 17 a 19 až 25 spoločne. Dajte, prosím, hlasovať.
Sólymos, László, poslanec NR SR (2013-09-18):
Ďakujem pekne. Tu už odznelo z viacerých úst, že včera sa odvrátila pozornosť od podstaty problému, tak skúsme sa tam vrátiť, že kde je vlastne tá podstata nevýhodnosti tejto transakcie pre občanov Slovenska a pre všetkých nás. Tento problém treba hľadať v Akcionárskej zmluve, ktorá bola podpísaná 12. 12. 2012 a Zmluva o reorganizácii SPP, čo je vlastne dodatok k tej Akcionárskej zmluve, ktorá bola podpísaná 14. decembra 2012. A vlastne to celé sa dokonalo na vláde minulý týždeň, keď táto reorganizácia bola odsúhlasená. Tu sa hovorí v tomto dodatku jednoznačne o tom, že ako budú rozdeľované dividendy tohto podniku. Je tu napísané jednoznačne, že v roku 2013, 2014 a 2015 tento podnik vyplatí pre 51-percentného vlastníka, ktorým je teraz už štát, v týchto rokoch každý rok 400 mil. eur na dividendách a, samozrejme, aj pre menšinového vlastníka, ktorý vlastní 49 % v takom istom pomere, to znamená, tiež 400 mil. eur ročne, čo je v týchto rokoch 800 mil. ročne dokopy, čo je v týchto, za tie 3 roky 2,4 a za ďalšie dva 2,4 mld. a za ďalšie 2 roky 300, 300 krát 2, to znamená 600, dokopy 3 mld. eur; 3 mld. eur vyplatí tento podnik za tie, za ďalších 5 rokov na dividendách. Pričom každý rok má zisk okolo 400 mil. eur. Takže keď to zrátame, tak po piatich rokoch bude mať tá vláda, ktorá bude v 2016 pri vláde, mať na krku podnik, ktorý bude v mínuse milión, 1,5 mld.
Laššáková, Jana, podpredsedníčka NR SR (2013-02-13):
Panie poslankyne, páni poslanci, chcem sa opýtať, využil každý pán poslanec svoje právo hlasovať? Ak áno, vyhlasujem tajné hlasovanie za skončené a vyhlasujem krátku prestávku na spočítanie hlasov do pol dvanástej. Potom budeme pokračovať ďalej v rozprave o zákone o verejnom obstarávaní. (Prestávka. Spracúvanie výsledkov tajného hlasovania.) (Po prestávke.)
Glváč, Martin, podpredseda NR SR (2017-04-06):
(Povedané súbežne s rečníčkou.) Ja vás poprosím, je devätnásť, je devätnásť hodín...
P. Hrušovský, predseda NR SR: (2003-09-17):
Pán poslanec Malchárek.
Matejička, Vladimír, poslanec NR SR (2016-09-12):
Ďakujem za slovo, pán predsedajúci. Vážené panie kolegyne, páni kolegovia, vážení prítomní, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 155. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Ďakujem, pán predsedajúci, otvorte všeobecnú rozpravu.
Kondrót, Maroš, poslanec NR SR (2011-05-18):
Ďakujem pekne, pán predsedajúci. Vážené panie poslankyne, vážení páni poslanci, Výbor Národnej rady Slovenskej republiky pre hospodárstvo, výstavbu a dopravu ma určil za spravodajcu k vládnemu návrhu zákona o prepravovateľných tlakových zariadeniach a o zmene a doplnení niektorých zákonov (tlač 328). Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, a o dopade na rozpočet verejnej správy, na podnikateľské prostredie, na obyvateľstvo, na zamestnanosť, na životné prostredie a na informatizáciu spoločnosti. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 29. apríla toho roku č. 351 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory Národnej rady Slovenskej republiky: ústavnoprávny výbor, pre financie a rozpočet, výbor pre hospodárstvo, výstavbu a dopravu a výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
Grendel, Gábor, podpredseda NR SR (2020-07-09):
Prerušujem rokovanie o tomto bode programu a evidujem, že, pán minister, je 11.00 hod., musíme hlasovať. Máme niekoľko zákonov a hneď po hlasovaní pôjde do rozpravy pán predkladateľ, odhadujem, že o nejakých 20 minút približne. Vyhlasujem dvojminútovú prestávku, po ktorej pristúpime k hlasovaniu. (Dvojminútová prestávka.) (Po prestávke.)
Kozelová, Monika, poslankyňa NR SR (2020-11-04):
Pán, pán kolega, ďakujem pekne za, za, za váš príspevok. Ja si tiež myslím, že predloženie, predloženie tohto, tohto príspevku je, je veľmi dôležité. Tá situácia v tom Náhornom Karabachu tu nie je jeden deň, dva dni ani mesiac, to je proste dlhotrvajúci spor, a keď si uvedomíme, že nezávislosť Náhorného Karabachu neuznalo ani samotné Arménsko, tobôž Rusko a treba to vnímať aj v tomto kontexte Severného Cypru, Kosova a podobne a zároveň Náhorný Karabach nie je ani tak ďaleko, ako si myslíme, a obe krajiny sú súčasťou OBSE a Partnerstva za mier NATO, takže ja si myslím, že to, že v podstate vnímame a snažíme sa nejakým spôsobom postaviť sa k tomuto problému, je veľmi dôležité, a hlavne netreba zabudnúť na to a mať na pamäti, že dve strany v spore vždy, teda resp. spor dvoch strán vždy niekto odnesie a obvykle sú to obyčajní civili a obyčajní ľudia a myslím si, že to, čo je potrebné v Náhornom Karabachu momentálne priniesť, tak to je mier a to pre jednu aj pre druhú stranu. Ďakujem.
Laurenčík, Milan, podpredseda NR SR (2022-04-29):
Pán poslanec Richard Takáč.
Zmajkovičová, Renáta, podpredsedníčka NR SR (2013-06-20):
Faktické poznámky na vystúpenie pána poslanca nie sú. Uzatváram možnosť prihlásiť sa s faktickou poznámkou. Pán poslanec bol posledný, ktorý bol prihlásený do rozpravy, a vyhlasujem všeobecnú rozpravu za skončenú. Pán minister, chcete zaujať stanovisko k rozprave? Nie. Pán spravodajca? Nie. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov a ktorým sa mení zákon č. 543/2002 Z. z. o ochrane prírody a krajiny v znení neskorších predpisov . Vládny návrh zákona je uverejnený ako tlač 480, spoločná správa výborov má tlač 480a. Odovzdávam opäť slovo ministrovi Žigovi, aby vládny návrh zákona odôvodnil. Nech sa páči, pán minister.
Blanár, Juraj, podpredseda NR SR (2023-06-22):
Vyčerpali sme týmto rozpravu, ktorú vyhlasujem za uzavretú, a vidím, že pani ministerka je pripravená na záverečné slovo, takže udeľujem jej slovo, nech sa páči.
Bugár, Béla, podpredseda NR SR (2017-02-09):
Ďakujem. Prezentujme sa a hlasujme o pridelení tohto návrhu výborom, určení gestorského výboru a takisto aj lehoty potrebné výborom na jeho prerokovanie. (Hlasovanie.) Prítomných 135 poslancov, za 121, zdržali sa 13, 1 nehlasoval. Konštatujem, že návrh bol prijatý. Keďže sme odsúhlasili, že tento vládny návrh zákona prerokujeme v druhom čítaní, navrhujem, aby sme prerokovali ráno o 9.00 hod. tento návrh. Je všeobecný súhlas? Áno? (Súhlasná reakcia pléna.) Ďakujem pekne. Takže o tom nemusíme hlasovať. Teraz budeme hlasovať o písomných odpovediach členov vlády Slovenskej republiky na interpelácie poslancov (tlač 336). (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 336.) Pani poslankyňa Jurinová nepovažuje písomnú odpoveď ministra životného prostredia za uspokojivú, a to číslo 20. Takže najprv, samozrejme, budeme hlasovať. Pán podpredseda, nech sa páči, prezentujme sa a hlasujme. (Povedané so smiechom, ruch v sále a reakcie z pléna.) Hlasujeme o nespokojnosti pani poslankyne Jurinovej. (Ruch v sále a reakcie z pléna.) (Hlasovanie.) Nespokojných 44 poslancov (povedané so smiechom a smiech v sále), takže prítomných 124, za 44, proti 45, zdržalo sa 31, 4 nehlasovali. Konštatujem, že Národná rada nesúhlasí s nespokojnosťou pani... (Povedané so smiechom, smiech v sále a potlesk.) Bohužiaľ, toto budeme musieť zmeniť nabudúce, keď pristúpime k rokovaciemu poriadku, lebo, bohužiaľ, takto to funguje. A teraz budeme hlasovať, samozrejme, o uznesení, že Národná rada berie na vedomie písomné odpovede členov vlády na interpelácie. Nech sa páči, prezentujme sa a hlasujme. (Hlasovanie.) Prítomných 137 poslancov, za 76, proti 31, zdržalo sa 30 poslancov. Konštatujem, že Národná rada toto uznesenie schválila. Vážené panie poslankyne, páni poslanci, podávam návrh na zaradenie ďalšieho bodu, a to návrh na voľbu člena Súdnej rady Slovenskej republiky. Máte to v tlači 430. Aj vzhľadom k tomu, ako pokračuje rokovanie pléna, predpokladáme, že budeme rokovať ešte budúci týždeň, zatiaľ by sme neurčili, samozrejme, že kedy konkrétne, podľa toho, ako rýchlo budeme preberať jednotlivé body. Takže návrh je zaradiť do programu a potom vykonať, samozrejme, aj túto tajnú voľbu, aj ďalšiu budúci týždeň podľa potrebnej dohody. Je s tým všeobecný súhlas? (Súhlasná reakcia pléna.) Ďakujem veľmi pekne. Takže týmto pádom sme skončili naše hlasovania a budeme pokračovať ďalej, ešte predtým procedurálne návrhy. Pán poslanec Beblavý.
Číž, Miroslav, doterajší podpredseda NR SR (2010-07-08):
Pán poslanec Tibor Bastrnák.
P. Hrušovský, predseda NR SR: (2004-12-09):
(Hlasovanie.) 144 prítomných, 82 za návrh, 37 proti, 25 sa zdržalo. Návrh sme schválili. Pristúpime k tretiemu čítaniu o vládnom návrhu zákona o správcoch. Otváram rozpravu. Pýtam sa prítomných pánov poslancov, či sa chce prihlásiť niekto do rozpravy k prerokúvanému vládnemu návrhu zákona. Nie. Vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi. Páni poslanci, prezentujme sa a hlasujme. (Hlasovanie.) 144 prítomných, 85 za, 37 proti, 22 sa zdržalo. Národná rada Slovenskej republiky vládny návrh zákona o správcoch schválila. Teraz poprosím pána poslanca Miššíka, povereného spravodajcu ústavnoprávnym výborom, aby predniesol návrhy hlasovaní k prerokúvanému vládnemu návrhu zákona o súdoch a o zmene a doplnení niektorých zákonov , ktorý prerokúvame ako tlač 837.
Jurinová, Erika, podpredsedníčka NR SR (2015-04-23):
Vážené panie poslankyne, vážení páni poslanci, pokračujeme v rokovaní šiesteho dňa 49. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník, ktorý prerokúvame v skrátenom legislatívnom konaní, tlač 1490. Pán minister spravodlivosti je tu v blízkosti, poprosím ho, aby zaujal svoje miesto. Spoločná spravodajkyňa už tak isto prichádza na svoje miesto. A dnes dopoludnia neukončil svoje vystúpenie do rozpravy ústne prihlásený pán poslanec Daniel Lipšic. Zároveň mu odovzdávam slovo. (Pokračovanie v rokovaní v rozprave o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 1490.)
Danko, Andrej, predseda NR SR (2019-03-27):
Poslanec Kamenický.
Danko, Andrej, predseda NR SR (2019-05-16):
O návrhu spoločného spravodajcu dávam hlasovať. Prosím prezentujme sa a hlasujeme. (Hlasovanie.) Prítomných 129, za 101, proti 6, zdržalo sa 22 poslancov. Konštatujem, že sme uvedený návrh schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Pýtam sa, či sa hlási niekto z poslancov do rozpravy. Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, odporúčanie gestorského výboru.
Žitňanská, Lucia, ministerka spravodlivosti SR (2010-12-08):
Ďakujem pekne. Pán predsedajúci, vážené dámy, vážení páni, dovoľujem si týmto otvoriť rozpravu v druhom čítaní k tomuto návrhu zákona.
Martvoň, Anton, poslanec NR SR (2013-09-13):
Ďakujem pekne. Pán poslanec Zajac, v podstate budem sa snažiť v odbornej rovine, lebo v podstate aj vy ste tak vystupovali. No znova chcem poukázať na to, že podľa nás v tomto prípade nebankovky ako také nie sú DNA tohto hlavného problému. Tí českí šmejdi fungujú mnohokrát na iných podstatách a práve preto aj média poukázali na to, že tých občanov vozili domov, kde im dávali hotovosť. Mnohokrát tí mnohí ľudia platili v hotovosti, ale, samozrejme, uzatvárajú sa aj úverové zmluvy, ale to je to, čo som poukázal pri všetkých týchto opatreniach, čo navrhujeme: od nulitnosti zmluvy, ktorá automaticky ani nevznikne, až po ohlasovaciu povinnosť, poučovaciu povinnosť a ďalšie a ďalšie, plus sankcie, plus nové kompetencie SOI-ky. Proste keď niekto neuzavrie kúpnu zmluvu, tak je logické, že nebude uzatvárať ani zmluvu o úvere, načo by mu už potom bol. Čiže tu je ten problém, ktorý chceme my riešiť teraz a pomôcť občanom. Čo sa týka nebankoviek, súhlasíme s tým, že je s tým vážny problém, ale nato, práve preto, aj vy ste to spomínali, že máte tú informáciu, že chcú to riešiť teda príslušné ministerstvá, ale musia to riešiť, samozrejme, aj s NBS-kou, ktorá vykonáva voči tomu dohľad a s inými zainteresovanými stranami. Čiže to je trošku dlhšia práca a my hlavne chceme pomôcť v tomto momente tým bežným ľuďom s tým tak rýchlo, ako sa len dá. Čiže týmto poukazujeme, že ani Česi nešli do spotrebných úverov, keď predkladali ten svoj návrh zákona po troch rokoch, ale riešili práve tento, alebo riešili tieto zákony o podomovom obchode ako takom. Čiže súhlasím, nebankovky treba riešiť komplexne a, samozrejme, za zúčastnených strán, ktoré vykonávajú dohľad, ale toto jednoducho s nebankovkami priamo nemá žiaden súvis. Pokiaľ zmluvu nikto kúpnu neuzavrie, tak nikto nebude brať ani úver, ale tu chceme ľuďom čo najskôr teraz pomôcť, lebo, aby sa nestal ten prípad Horvátha, čo poukázal teda pán Hlina.
V. Veteška, podpredseda NR SR: (2005-03-17):
Nech sa páči, pán poslanec Jarjabek.
Mikloško, Jozef, poslanec NR SR (2015-12-02):
Mňa troška podráždila tá veta, že tento kandidát, o ktorom je teraz reč, že popiera základné európske otázky ochrany detí. To je proste úplná blbosť. To je, nehnevajte sa. No ale práve títo páni liberáli by veľmi chceli, aby mnohé uznesenia iba také z výborov a tak ďalej, Lunatschek report a ďalšie reporty, ktoré nemajú čo robiť, do našej legislatívy, vôbec sú neni záväzné, neni to smernicou Európskej únie a tak ďalej, tak tí nám chcú sem dať v oblasti všetkých liberálnych tém. Čiže to sa im, dúfam, nikdy nepodarí a Slovensko je suverénnym štátom, ktorý v oblasti kultúry, školstva, sociálnych vecí aj detí a mládeže má svoje zákony aj o rodine a nemusí očakávať od Európy ani pánov liberálov nejaké rady. Neviem si predstaviť, že by ombudsman pre deti bol niekto s liberálnymi názormi. To si neviem celkom predstaviť, pretože práve tieto liberálne názory sú príčinou všetkých problémov detí, mládeže, rodiny a vlastne celej spoločnosti, pretože nemajú nad sebou nikoho. Si myslia sloboda od nemlátom do nemlátom, keď je to tak, tak sloboda potom napĺňa naše väznice a nešťastné rodiny a všetko, čo s tým súvisí. Čiže liberálne názory sú dneska veľmi, by som povedal, rozšírené a by som povedal, že komplikovanejšie a horšie ako voľakedy komunistické, ktoré nás tu 40 rokov držali pod krkom. A teda ja smerákov by som prosil, aby raz aspoň hlasovali podľa svojho svedomia, a nie podľa toho, ako bude inštrukcia zhora.
Laurenčík, Milan, podpredseda NR SR (2021-12-10):
Pán minister, ďakujeme krátkym a výs... krátkemu a výstižnému záverečnému slovu, veľmi ste nás potešili. Teraz sa pýtam pána spravodajcu, či chce v záverečnom slove vyjadriť svoj názor. Nech sa páči.
Paška, Pavol, predseda NR SR (2012-10-16):
Určeným spravodajcom je pán poslanec Jozef Ježík. Poprosím ho, aby nás informoval o priebehu rokovania na výbore.
Paška, Pavol, predseda NR SR (2013-10-29):
(Hlasovanie.) 139 prítomných, 80 za, 45 proti, 13 sa zdržalo, 1 nehlasoval. Sme v treťom čítaní , otváram rozpravu. Pán poslanec, do rozpravy v treťom čítaní? Končím možnosť sa prihlásiť. Pán poslanec Hlina. (Rokovanie o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov , tlač 416.)
Mičovský, Ján, poslanec NR SR (2023-06-14):
Ďakujem za slovo. Pán poslanec Kéry, vy ste rozhľadený človek a myslím, že do istej miery nás možno spája aj taký pohľad na Slovenské národné povstanie. Iste poznáme dobre všeobecne históriu. A poprosím vás, aj keď nebudem originálny, skúste mi teda povedať v kontexte toho, čo hovoríte o podpore Ukrajiny z hľadiska zbraňových systémov z Európy včítane teda aj Slovenska, ako hodnotíte ten fakt, že počas Slovenského národného povstania dostávali povstalci práve z územia Sovietskeho zväzu, vtedajšieho, pomerne silnú zbrojnú podporu. Alebo ak by sme si pomohli ešte iným príkladom, aj keď vždy príklady do istej miery, ja viem, že môžu aj pokrivkávať. Ako hodnotíte tie konvoje, ktoré išli severným oceánom, naozaj veľmi výdatné, zo Spojených štátov do vtedajšieho Sovietskeho zväzu, o ktorých teda znalci hovoria, že napokon v konečnom dôsledku rozhodli o tom, že bol schopný Sovietsky zväz byť hlavným článkom víťazstva druhej svetovej vojne. Ak to stihnete, ďakujem. Ak nie, môžte mi to povedať aj osobne potom. Ďakujem.
J. Zvonár, poslanec: (2007-10-29):
Ja by som sa vrátil iba k tomu uzneseniu vlády z mája tohto roku, ktoré tak strašne kritizujete. Hovorí sa o ňom, že sa urobia opatrenia, ktoré budú viesť k vzniku jednej, a teraz pozor, verejnoprávnej zdravotnej poisťovne. Veď je to dobré opatrenie. Veď vlastne bolo aj schválené vládou, že vznikne jedna verejnoprávna zdravotná poisťovňa. Takže čo hovoríte, že toto uznesenie vlády ohrozuje pluralitu poisťovní? Je v tom uznesení dakde napísané, že nebudú môcť existovať ďalšie súkromné poisťovne? Ja som to uznesenie čítal, nič takéto som tam nevidel. Ďakujem.
Jurzyca, Eugen, minister školstva, vedy, výskumu a športu SR (2010-12-10):
Dobrý deň, dámy a páni, návrh zákona, ktorým sa mení a dopĺňa zákon č. 300/2008 Z. z. o organizácii a podpore športu a o zmene a doplnení niektorých zákonov v znení zákona č. 462/2008 Z. z., sa predkladá na základe Plánu legislatívnych úloh vlády Slovenskej republiky na rok 2010. Dôvodom na vypracovanie predmetného návrhu zákona je zosúladenie zákona č. 300/2008 Z. z. s ustanovením § 8a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, podľa ktorého sa dotácie po 1. januári 2011 poskytnú len na základe osobitného zákona v rozsahu a spôsobom a za podmienok ním ustanovených. Predmetný návrh zákona je v súlade s Ústavou Slovenskej republiky a ostatnými zákonmi, ako aj medzinárodnými dokumentmi, ktorými je Slovenská republika viazaná. Návrh zákona ustanovuje spôsob poskytovania dotácií z kapitoly Ministerstva školstva, vedy, výskumu a športu Slovenskej republiky. Návrh zákona oproti súčasnému stavu rozširuje, resp. aj presnejšie špecifikuje možnosť poskytnúť dotáciu na športovanie detí, žiakov a študentov aj na čas počas vyučovania, ďalej na odmeny športovcov a trénerov a podporu edičnej, muzeálnej a osvetovej činnosti v športe. Týmto návrhom sa posilňuje možnosť podporiť športovanie detí, mládeže a takých aktivít, ktoré pozitívne ovplyvňujú vzťah občanov k pohybu a športu. Návrh zákona zároveň ponecháva možnosť financovania športovej reprezentácie, športových talentov, športových súťaží a športových podujatí, športovej infraštruktúry osobitného významu a opatrení proti dopingu v športe. Žiadateľmi o dotáciu môžu byť plnoleté fyzické osoby a právnické osoby so sídlom na území Slovenskej republiky pri dodržaní právnych predpisov týkajúcich sa štátnej pomoci v prípade podnikateľských subjektov. Návrh zákona ustanovuje, že dotácia sa poskytne na základe písomnej žiadosti. Tieto žiadosti musia byť podané v súlade s výzvou na poskytovanie dotácií, ktorá musí byť zverejnená minimálne 30 dní pred dátumom ukončenia predpokladania žiadostí na webovom sídle ministerstva školstva, vedy, výskumu a športu a musí obsahovať informácie, ako sú oblasti aktivít, na ktoré sa môžu poskytnúť dotácie, adresu, spôsob a dátum ukončenia predkladania žiadosti, výšku spolufinancovania a výberové kritériá. V procese poskytnutia dotácie návrh zákona zavádza vyššiu transparentnosť ustanovením povinnosti poskytovateľa dotácie, teda ministerstva, zverejniť na svojom webovom sídle znenia predložených žiadostí, zoznam úspešných žiadateľov aj s výškou schválenej dotácie, zoznam neúspešných žiadateľov s uvedením dôvodu neposkytnutia dotácie a zmluvy o poskytnutí dotácie. Návrh zákona ukladá povinnosť poskytovateľovi vykonávať kontrolu správnosti použitia a zúčtovania dotácie. V prípade porušení podmienok, za akých bola dotácia poskytnutá, sa poskytnuté prostriedky vrátia do štátneho rozpočtu. Ďakujem pekne za pozornosť.
Pollák, Peter, poslanec NR SR (2020-04-24):
Ďakujem za slovo. Pán Mizík, rómsku tému kritizujete, rozumiem, vy nastoľujete témy v rómskej otázke, hovoríte o Rómoch ako o tom najhoršiom, najhoršom. No a kým vy budete o tom hovoriť, my budeme pracovať na tom, aby sme Rómov a tendenčne aj našu krajinu posunuli dopredu. Vy môžte byť radi vlastne, že existujeme, lebo asi by ste nemali inú tému, s čím predstúpiť tu pred ten kecpult. Opisujete sa tu ako učiteľ, ktorý pomáhal mladým Rómom dostať sa do ďalších ročníkov. Vy ako učiteľ ste boli určitým vzorom pre tie deti. Ja radšej nechcem poznať a vidieť tie deti, ktorým ste boli vzorom a chceli sa vám v tom čase podobať.
Blanár, Juraj, podpredseda NR SR (2021-10-20):
Pán navrhovateľ Šudík, nech sa páči.
Ďuriš Nicholsonová, Lucia, podpredsedníčka NR SR (2017-09-13):
Ďakujeme pekne, pani poslankyňa. Na vaše vystúpenie chce zareagovať jedna pani poslankyňa s faktickou poznámkou. Končím možnosť prihlásiť sa s faktickou poznámkou. Pani poslankyňa Grausová.
D. Lipšic, podpredseda vlády a minister spravodlivosti SR: (2002-11-07):
Zákon č. 462/2002 Z. z. o poskytnutí jednorazového finančného príspevku politickým väzňom bol predložený na rokovanie Národnej rady ako poslanecký návrh a jeho cieľom bolo zmiernenie krívd spôsobených komunistickým režimom politickým väzňom na Slovensku v nadväznosti na zákon č. 119/1990 Zb. o súdnej rehabilitácii, a to poskytnutím jednorazovej peňažnej sumy. Uvedený zákon nadobudol účinnosť 1. septembra 2002, pričom oprávnené osoby majú právo písomne uplatniť svoj nárok na príslušnom orgáne najneskôr do 31. decembra 2003. V novele zákona sa navrhuje, aby Sociálna poisťovňa ako orgán príslušný na rozhodovanie o poskytnutí príspevku a na výplatu príspevku v zmysle § 3 ods. 1 zákona začala vyplácať priznané príspevky až od 1. januára 2004. Uvedená zmena sa navrhuje z dôvodu, že štátny rozpočet v súčasnosti nedisponuje prostriedkami, z ktorých by bolo možné uhradiť priznané príspevky a ich vyplácanie v priebehu tohto a budúceho roka. Ďakujem veľmi pekne.
Drábiková, Lucia, poslankyňa NR SR (2023-06-23):
Ďakujem za slovo. Ďakujem ti, Monika, z teba hovoria skúsenosti aj vedomosti. Ja chcem naozaj poukázať na to a som presvedčená, že ak máme nejaký budžet peňazí k dispozícií v rozpočte zdravotníctva a máme sa rozhodovať, kam ho dáme, a sme si vedomí toho, že nám odchádzajú sestry, odchádzajú lekári, že nám chýbajú ľudia v sociálnych zariadeniach, pretože sú tam práve tie krivdy, ktoré spomenula aj Monika, ktoré sa snažíme napravovať, máme týchto ľudí, ktorí sú nezaplatení a podarilo sa nám vylobovať aspoň tie stabilizačné príspevky a zvýšenia platov, ale ešte stále to nie je zahojené a ja som presvedčená, že ak máme nalievať financie nejakým smerom, tak ich dávajme práve tým ľuďom, ktorí nám chýbajú už teraz a budú nám ešte viac chýbať, pretože ja si pamätám, ešte keď som pracovala na VÚC-ke, tak priemerný vek lekárov bol nad 60 rokov. Podobné informácie som počula nedávno na stretnutí Asociácie poskytovateľov sociálnej starostlivosti. My za pár rokov prídeme o ľudí, ktorí nám pracujú aj v zdravotníctve, aj v sociálnom systéme, a ak ich nezaplatíme a nevytvoríme im podmienky, v ktorých chcú pracovať, v ktorých sa chcú rozvíjať, tak sme v keli, pretože na nás padne tiaha toho, že nebude sa mať kto o týchto chorých ľudí starať. A ja som presvedčená, že dávať teraz peniaze poisťovniam navyše, nie je tou dobrou cestou. Tou správnou cestou je oceniť tých, ktorí už dávno ocenení mali byť. Ďakujem.
Drábiková, Lucia, poslankyňa NR SR (2023-06-21):
Pán predsedajúci, dajte hlasovať o bode 1 zo spoločnej správy s odporúčaním gestorského výboru schváliť.
Kotleba, Marian, poslanec NR SR (2018-06-12):
Ďakujem pánovi poslancovi Kaliňákovi za konštruktívnu, konštruktívnu faktickú poznámku, ale naozaj je pravda, že tento návrh, vládny návrh novely zákona o azyle uvoľňuje, uvoľňuje azylové pravidlá, uvoľňuje pravidlá týkajúce sa samotného azylového procesu, to znamená, že ak ten proces bude voľnejší, tie pravidlá budú voľnejšie, tak je jednoducho logické a nedá sa to nejakým spôsobom vyvrátiť, že tých azylov bude udelených viac, a to je vlastne to, čo od nás Brusel požaduje. Čo sa týka Líbye a Sýrie, to asi nie je téma teraz na faktickú poznámku za dve minúty, ale môžme si k tomu kedykoľvek sadnúť a budem rád aj, keď sa zoznámim s vaším názorom na vec, a môžme sa porozprávať o tých režimoch. Ďakujem pekne.
Danko, Andrej, predseda NR SR (2017-09-05):
Poprosím ten návrh. Pán poslanec Viskupič Jozef.
Ďuriš Nicholsonová, Lucia, podpredsedníčka NR SR (2017-09-05):
Ďakujem pekne, pán spravodajca. Otváram všeobecnú rozpravu. Písomne sa neprihlásil k tomuto bodu nikto. Otváram možnosť prihlásiť sa ústne. Končím možnosť prihlásiť sa do rozpravy. Neprihlásil sa nikto. Pre istotu sa pýtam, pán navrhovateľ, či po ukončenej rozprave nechcete vystúpiť. Nie je tomu tak. Pán spravodajca už odišiel, takže je to jasné. Prerušujem rokovanie o tomto bode programu. Teraz budeme pokračovať prvým čítaním o vládnom návrhu zákona, ktorým sa dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 626, návrh na jeho pridelenie na prerokovanie výborom je v rozhodnutí pod č. 666. Opäť dávam slovo pánovi ministrovi zdravotníctva, aby návrh uviedol.
D. Lipšic, poslanec: (2006-08-02):
Nedá mi nezareagovať aj naozaj dvomi vetami na konfrontáciu, ktorá tu bola ohľadom prevažne postkomunistickej vlády. Pán poslanec Rydlo povedal, že pán kardinál Korec povedal, že čo bolo, to bolo. Len malá oprava, to nepovedal pán kardinál Korec, to povedal major Terazky.
Grendel, Gábor, podpredseda NR SR (2023-05-17):
Vyhlasujem rozpravu za skončenú. Pán navrhovateľ nebude mať záverečné slovo. Pán spravodajca?
Hufková, Eva, poslankyňa NR SR (2013-07-01):
Ďakujem pani, podpredsedníčka. Pani poslankyňa, to, čo ste uviedli, sú maximálne dva prípady. A určite sú nadnesené. Realita taká určite nie je. Závisí to však od zdravotníckeho personálu. Bolo to neprofesionálne zo strany zdravotníka, ktorý takto postupoval. Samozrejme, zdravotník musí byť osobnostne zrelý, aby nedošlo k takýmto postupom, musí byť ľudský a musí mať odborný prístup k pacientom. A príčinou teda nie je žiadny výmenný lístok. Keď pacient nevie, čo mu je, pôjde k všeobecnému lekárovi, ale mnohí z pacientov si myslia, že „vedia“, akú majú diagnózu, a idú rovno k špecialistovi. Dnes si každý môže nájsť na internete podľa symptómov, o akú približne diagnózu sa jedná. A pacient ide rovno teda k špecialistovi. Ten ho však odporučí k ďalšiemu špecialistovi, lebo to jemu nemusí spadať. Ale pacient si v tomto prípade myslel, že vie, čo mu je. Pritom stačilo navštíviť všeobecného lekára, ktorý určí diagnózu a následne liečbu. Každý všeobecný lekár, ktorý sa celoživotne vzdeláva, čo mu vyplýva zo zákona, je erudovaný vo svojej odbornej činnosti všeobecného lekára, a teda má vedomosti zo všetkých oblastí fungovania ľudského tela. Ďakujem.
M. Číž, podpredseda NR SR: (2008-10-30):
(Hlasovanie.) Prítomných 135 poslancov, za návrh 60 poslancov, proti 54 poslancov, zdržalo sa 20 poslancov, nehlasoval 1 poslanec. Tento návrh sme neschválili.
M. Jureňa, minister pôdohospodárstva SR: (2007-06-20):
Tento návrh zákona bol vypracovaný na základe Plánu legislatívnych úloh vlády Slovenskej republiky na rok 2007. Cieľom návrhu zákona je umožniť bezodplatné poskytovanie informácií z informačného systému katastra nehnuteľností všetkým subjektom prostredníctvom internetu cez katastrálny portál. Vo februári 2004 bol uvedený do prevádzky katastrálny portál, ktorý umožňuje vyhľadávať a zobrazovať informácie z informačného systému katastra nehnuteľností takým spôsobom, aby k nim mal jednotlivec prístup z miesta a v čase, ktorý si sám zvolí prostredníctvom internetovej siete. V súčasnosti je systém prístupný za odplatu, oslobodené sú len subjekty, ktoré sú oslobodené podľa zákona o správnych poplatkoch. Navrhuje sa, aby prístup k týmto informatívnym údajom informačného systému katastra nehnuteľností bol v závislosti od zvolenej aplikácie, a to voľný a registrovaný. Uvoľnenie bezodplatného prístupu k neobmedzenému počtu používateľov si vyžaduje vybudovať robustnejší systém, čo sa v súčasnosti pripravuje. Zavedenie prístupu k údajom z informačného systému katastra nehnuteľností prostredníctvom katastrálneho portálu vyplýva zo Stratégie konkurencieschopnosti Slovenskej republiky do roku 2010 – Akčných plánov schválenej uznesením vlády Slovenskej republiky č. 557 z 13. júla 2005. V rámci Akčného plánu uvedenej stratégie je úloha č. 12 pod názvom Voľný informačný prístup do katastra. Jej základným cieľom je umožniť bezodplatný prístup k informáciám katastra nehnuteľností prostredníctvom internetu všetkým záujemcom. Súčasne sa v novele navrhujú upraviť aj niektoré ďalšie ustanovenia. Napr. navrhuje sa kompetenčne doriešiť rozhodovanie o uznávaní vzdelania na výkon regulovaného povolania v nadväznosti na zákon č. 477/2002 Z. z., spresniť ustanovenia týkajúce sa štandardizácie a geografického názvoslovia, tiež niektoré ustanovenia podľa potrieb aplikačnej praxe. Návrh zákona je v súlade s Ústavou Slovenskej republiky a ostatnými právnymi predpismi. Navrhovaná novela nebude mať negatívny vplyv na štátny rozpočet, rozpočty obcí a rozpočty vyšších územných celkov. Návrh zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení zákona č. 423/2003 Z. z., bol schválený uznesením vlády Slovenskej republiky č. 278 z roku 2007 zo dňa 21. 3. 2007. Vážený pán predseda, vážené pani poslankyne, páni poslanci, prosím o podporu uvedeného materiálu. Ďakujem.
Poliačik, Martin, poslanec NR SR (2013-12-18):
Erika, prvá vec. Podľa mňa je veľmi nepoctivé, čo ste tým pádom urobili pri predložení tohto zákona, lebo vy pod rúškom toho, že chcete akože riešiť iba dve tabletky, ktoré, alebo dva preparáty, ktoré ešte vôbec nie sú na trhu, máte v tom zákone niečo, čo je dennodenne používané ako bežná súčasť farmácie na Slovensku. Nijak ste to nespomenuli. A keby ten zákon bol prešiel, tak spôsobíte zmenu, o ktorej ste nepovedali v legislatívnom procese ani slovo. To považujem doslova za proste podvod. To je prvá vec. A druhá. Nepochopila si, čo som povedal. Ja som povedal jednu vec. Na to, aby som vedel so 100-percentnou istotou, že väčšina Slovákov má IQ menšie ako 110, sa mi stačí pozrieť na Gaussovu krivku. Nemusím si všetkých takýchto Slovákov dať na jedno miesto a počítať ich. Rovnako podľa tej istej logiky na to, aby som vedel, že LGBTI komunita je v menšine, sa mi stačí pozrieť na štatistické rozloženie. Nemusím si všetkých dať na jednu kopu a spočítať ich. Ja vôbec nehovorím, že medzi tým je súvis. To, že si ho tam našla, možno súvisí o tom, ako ty sama chápeš ľudí alebo ako sú pomeriavaní ľudia v týchto zástupoch, ale ja som o tom nepovedal jediné slovo. A k tomu poslednému. Vôbec si nemyslím, že aj tých pár, chvalabohu, že tu bolo aspoň pár liberálne zmýšľajúcich ľudí v minulosti, ktorí tlačili na to, aby aj v tak silno konzervatívnom prostredí niektoré prvky prešli, lebo keby tu neboli ani tí, tak dneska žijeme v svete podľa Štefana Kuffu, by sme vôbec nevedeli, že sme v 21. storočí. Chvalabohu, že sme tu mali aspoň takých ľudí, ktorí nás aspoň približujú k tomu, čo je akože civilizačný štandard západného sveta. Lebo keby sme nemali ani tých, tak by sme dnes sa dívali už naozaj na zvyšok sveta ako totálne utrhnutú realitu. A ja... (Prerušenie vystúpenia časomerom.)